ઇન્ડિયન ઓઇલ કોર્પોરેશનની સલાયા-મથુરા ક્રુડ ઓઇલ પાઇપલાઇનમાં પંક્ચર કરીને ઓઇલ ચોરી કરવાના કૌભાંડમાં નવો ઘટસ્ફોટ થયો છે. પોલીસે આરોપીની જામીનઅરજી સામે કોર્ટમાં એફિડેવિટ કરી હતી. જે અનુસાર સૂરજ મોતી સ્કૂલના સંચાલક અમરીશના ગેરેજમાં કામ કરતા ગુલામહુસેને સોહેલ સાથે મુલાકાત કરાવીને ઓઇલ ચોરી કાંડ શરૂ થયો હતો. આરોપીઓએ છેલ્લા દોઢ મહિનામાં જ 7 કરોડ લિટર ઓઇલ ચોરી કરી હોવાનો પણ ખુલાસો થયો છે. બીજી તરફ આટલા મોટા પ્રમાણમાં ક્રુડ ઓઇલ કોણે ખરીદ્યુ તે મુદ્દે પોલીસે તપાસ કરી ખરીદનારને પણ આરોપી બનાવવા તજવીજ હાથ ધરી છે. .